ક્રાઇમબ્રાંચના જેસીપી જે.કે.ભટ્ટે ખુલાસો કર્યો હતો કે, આ લૂંટ વીથ મર્ડરના ગુનાનો ભેદ ઉકેલવાનો શ્રેય માત્ર હ્યુમન ઇન્ટેલિજન્સને જાય છે. લૂંટના ગુનામાં વપરાયેલી એક બાઇક બનાવ પહેલા એક દિવસ પહેલાં જ મેઘાણીનગર વિસ્તારમાંથી ચોરાઇ હતી અને ચાંદખેડામાંથી મળી હતી, જેના આધારે પોલીસે જુદી જુદી ટીમો બનાવી તો તપાસમાં ખૂલ્યું કે, આરોપીઓએ સમગ્ર ગુનામાં બે બાઇક નહી પરંતુ ત્રણ બાઇકનો ઉપયોગ કર્યો હતો. મેઘાણીનગરમાંથી ચોરાયેલી બાઇકના આધારે ગુનાનો ભેદ ઉકેલવામાં એક પછી એક કડીઓ મળતી ગઇ અને આખરે ૯૬ કલાકમાં ક્રાઇમબ્રાંચે ગુનાનો ભેદ ઉકેલી નાંખ્યો છે.